als_Latn dik_Latn tur_Latn
Takimi i djeshëm kokë më kokë midis Kryeministrit Edi Rama dhe ish-kryeministrit Fatos Nano ka ngjallur shumë kureshtje. Pasi ende nuk dihet arsyeja pse dy figurat kryesore të PS u takuan në qytetin e Durrësit.
Për këtë takim, ka reaguar edhe këshilltari i Fatos Nanos, në kohën kur ky ishte kryeministër, Ylli Dylgjeri.
Nëpërmjet një postimi në “Facebook”, ai përsërit frazën tashmë të njohur të kryeministrit Rama, “nuk keni parë gjë akoma”.
Kjo shprehje është përdorur në Parlament nga kreu i qeverisë disa herë. Sipas BalkanWeb, e njëjta frazë u përsëri edhe nga Fatos Nano, ditën e djeshme, pas takimit me Kryeministrin Rama.
Se çfarë kanë diskutuar apo çfarë do të ndodhë, që e ka bërë edhe ish këshilltarin e Nanos ta përsërisë këtë shprehje, nuk është bërë ende publike.
als_Latn als_Latn als_Latn als_Latn als_Latn